

**REPUBLIKA HRVATSKA**

**GRAD ZAGREB**

**GRADSKI URED ZA OBNOVU, IZGRADNJU,**

**PROSTORNO UREĐENJE, GRADITELJSTVO,**

 **KOMUNALNE POSLOVE I PROMET**

 **Sektor za komunalno i prometno redarstvo**

 **Odjel komunalnog redarstva, Sigetje 2**

**KLASA: UP/I-363-04/23-16/13**

**URBROJ: 251-10-81-3/017-23-3**

**Zagreb, 27.1.2023**.

Komunalni redar Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva Grada Zagreba ( OIB: 61817894937 ), rješavajući u predmetu uklanjanje ruševina zgrada izgrađenih na k.č.br. 9423/2, k.o. Dubrava, u Zagrebu, Gračački odvojak 2c i 4/3, nepoznatog vlasnika, temeljem članka 34. stavka 3. Zakona o općem upravnom postupku ( Narodne novine broj: 47/09 i 110/2021 ), po službenoj dužnosti donosi

**ZAKLJUČAK**

**1.** Nepoznatom vlasniku određuje se odvjetnica Almasa Filipović, ( OIB: OIB:84808184973 ), Zagreb, Vodnikova 19, za privremenog zastupnika.

**2.** Privremeni zastupnik zastupat će nepoznatog vlasnika u postupku uklanjanja ruševina zgrada izgrađenih na k.č.br. 9423/2, k.o. Dubrava, u Zagrebu, Gračački odvojak 2c i 4/3, dok se vlasnik ili osoba ovlaštena za njegovo zastupanje ne pojavi u postupku, odnosno dok vlasnik u pisanom obliku odredi osobu ovlaštenu za zastupanje.

**3.** Protiv ovog zaključka nije dopuštena žalba.

**Obrazloženje**

Očevidom dan 22.01.2018. u 12,53 sati, utvrđeno je da se na k.č.br. 9423/2, k.o. Dubrava, u Zagrebu, Gračački odvojak 2c i 4/3, nalaze dvije ruševine zgrada i to: ruševina zgrade na br. 2c, prizemnica, vanjskih dimenzija cca 7,0 x 7,5 m, urušenog pokrova i krovne konstrukcije dijelom urušenih zidova, bez prozora i vrata i ruševina zgrade na br. 4/3, prizemnica s jednom etažom, vanjskih dimenzija cca 7,5 x 7,5 m, u cijelosti bez krova i krovne konstrukcije, bez prozora i vrata.

Ponovnom kontrolom dana 21.1.2023, godine, utvrđeno je da su zgrade u još ruševnijem stanju nego prilikom prve kontrole.

Zgrade su zbog oštećenja i nedostatka pojedinih dijelova izgubile svoja svojstva zbog čega nisu prikladne za uporabu sukladno svojoj namjeni.

Iz navedenog je utvrđeno da se zgrade ne koriste ni za kakvu namjenu više od pet godina.

Iz ZK uloška broj: 452, k.o. Resnik, kao ni iz dopisa Gradskog ureda za upravljanje imovinom grada KLASA: 944-01/18-01/332 od 8.7.2019. godine, nije bilo moguće utvrditi vlasnika zemljišta na kome se zgrade nalaze.

Uvidom u Registar kulturnih dobara Republike Hrvatske utvrđeno je da zgrade nisu upisane u Registar kulturnih dobara Republike Hrvatske da se ne nalaze u kulturno-povijesnoj cjelini upisanoj u taj Registar niti se ne nalaze na arheološkom nalazištu.

Dana 27.1.2023. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika nepoznatom vlasniku zemljišta na k.č.br. 9423/2, k.o. Dubrava, u Zagrebu, Gračački odvojak 2c i 4/3.

Odredbom članka 52. stavka 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 3. Zakona o općem upravnom postupku propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Odredbom članka 162. Zakona o općem upravnom postupku propisano je da svjedoci, vještaci, prevoditelji, tumači i privremeni zastupnici imaju pravo na nagradu, odnosno naknadu stvarnih troškova nastalih u vezi s postupkom, da je službena osoba dužna osobe koje imaju pravo na naknadu troškova na to upozoriti, da se o iznosu nagrade, odnosno naknade troškova odlučuje rješenjem, u skladu s propisima, a ako takvih nema, prema stvarno nastalim i dokumentiranim troškovima, da su vještaci, prevoditelji i tumači dužni podnijeti zahtjev za naknadu troškova odnosno nagradu ili naknadu u roku od 30 dana od dana poduzimanja tražene radnje, s priloženim troškovnikom. Kad zahtjev nije podnesen u propisanom roku ili nije dokumentiran, a službena je osoba upozorila podnositelja zahtjeva na posljedice tog propuštanja, podnositelj zahtjeva gubi to pravo.

Budući nije poznat vlasnik zemljišta na kome se zgrade nalaze, a radi se o ruševinama zgrada koje je potrebno hitno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

**UPUTA O PRAVNOM LIJEKU:**

Protiv ovog zaključka nije dopuštena posebna žalba, već se prema članku 77. stavku 5. Zakona o općem upravnom postupku i Zakona o izmjenama i dopuni zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

**Robertino Vučković, ing. el.**

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.